Når man nu vælger at stikke af fra en forbrydelse, formelig ud over mark og eng, kan det være en rigtig god idé - hvis man altså har planer om at slippe af sted med det - at slette alle spor efter sig. Men det glemte en indbrudstyv, der torsdag aften var på spil i et villakvarter i Hjørring. Nordjyllands Politi kom på sporet af indbrudstyven og hans medsammensvorne, da en nabo til den villa, de var brudt ind i på Solsortevej, undrede sig over tændt lys i et ellers ferieforladt hus og tilkaldte ordensmagten. Da politiet nåede frem, var de formodede indbrudstyve allerede på vej væk i bil, og patruljen satte efter. På Åstrupvej lykkedes det at få bilen standset, ogen person blev tilbageholdt. Den anden stak dog af ud over markerne for at slippe væk. Men han havde glemt en lille bitte detalje i bilen: Sit kørekort. Begge gerningsmænd er nu sigtet for indbrud, meddeler Nordjyllands Politi.

Referat:
En indbrudstyv troede, at han kunne slippe væk fra en politipatrulje efter et indbrud på Solsortevej i Hjørring.